Toana Bertrand

Toana Bertrand (escrich per l'autor Touana Bartran, en francés Antoine Bertrand; Briude, 10 de mai de 1853 – Briude, 18 de març de 1935) foguèt un escrivan occitan d'Auvernha.

 Biografia 
Toana Bertrand nasquèt en 1853 a Briude. Venguèt jutge del Tribunal Civil de Briude. Foguèt membre fondador de l'Almanach de Brioude e son president de 1923 a 1932. Entre 1925 e 1933 foguèt cònsol de Briude. Foguèt fach cavalièr de la Legion d'onor. 

En 1870, quand aviá 17 ans faguèt un raconte dels eveniments que seguiguèron la proclamacion de la republica a Briude. 

Publiquèt sos escriches dins fòrça revistas e aqueles foguèron amassats en 1934 dins un recuèlh sonat Contes brivadois. L'escritura de Bertrand es una mena de còdi fonetic a basa de francés que fa la lectura de son òbra plan malaisida.

 Ligams extèrnes 
 Conte "L'oussaï de Bradefer" dins l'Almanach de Brioude a Gallica.fr
 Conte "Le liounar de Lamoutho" dins l'Almanach de Brioude a Gallica.fr

Categoria:Escrivan occitan del sègle XIX
Categoria:Escrivan del país de Briude
Categoria:Naissença en 1853
Categoria:Decès en 1935